kardosdrur/scandi-wiki huggingface dataset:
VEI-skalaen

VEI-skalaen (fra eng. Volcanic Explosivity Index scale) er en skala, som giver et relativt mål for eksplosivitet i vulkanske udbrud.

Skalaen er udarbejdet af Chris Newhall fra U.S Geological Survey og Steve Self fra University of Hawaii i 1982.

Videnskabeligt klassificeres vulkanske udbrud efter deres styrke. Ved bestemmelse af den relative styrke anvendes VEI-skalaen. Målingerne er baseret på udslip af vulkansk materiale, hvor højt op i Jordens atmosfære materialet slynges, samt udbruddets varighed.

Skalaen er logaritmisk, hvilket eksempelvis betyder at målingen VEI 2 er ti gange kraftigere end VEI 1.

Eksempler på klassificerede udbrud

Antal VEI 2- og VEI 3-udbrud i de sidste 10.000 år baserer sig på 1994-tal fra Global Volcanism Program fra Smithsonian Institution.  Antal udbrud større end VEI 3 i de sidste 10.000 år baserer sig på institutionens 2010-tal.</small>

Se også 
 TNT-ækvivalent
 Richterskalaen

Kilder 

Fysik

Vulkaner
Skalaer
Øsel-Wiek bispedømme

Øsel-Wiek bispedømme (; ; ; ) var et delvist selvstændigt romersk-katolsk bispedømme i områderne Wiek (estisk: Läänemaa) og Øsel (estisk: Saaremaa) i den vestlige del af Estland.

Bispedømmet blev oprettet som en del af Tysk-Romerske Rige den 1. oktober 1228. Bispedømmet udgjorde et af de fem medlemmer af det Liviske Forbund. Biskoppen var tillige ridder af Den Tyske Orden og regerede over dettes besiddelser inden for bispedømmets områder.

Biskoppens residens flyttede med tiden til Leal (estisk: Lihula), Perona (estisk: Vana-Pärnu, oversat: Gamle-Pärnu), Haapsalu og til sidst til Arensburg (estisk: Kuressaare) på øen Øsel (Saaremaa); domkirken og domkapitlet forblev i Haapsalu. Administrativt var bispedømmet delt i to forvaltningsområder (advocaciae, vogteien, det vil sige fogderier).

Bispedømmet ophørte at eksistere 1560, da den sidste fyrstbiskop, Johannes V von Münchhausen, solgte det til Frederik 2. af Danmark. Kongens yngre broder Magnus var hertug af Holsten og blev udnævnt til biskop den 13. maj 1560, skønt han var luthersk. Danmark overlod Wiek (Läänemaa) til Polen-Litauen mod at få overdraget de dele af Øsel, som havde tilhørt Den Liviske Orden.

Biskopper og fyrster 

 Gottfried, 1228–29, levede endnu i 1257
 ubesat
 Heinrich I, 1234–60
 Hermann I de Becheshovede (Buxhoevden), 1262–85?
 Heinrich II, 1290–94
 ubesat
 Konrad I 1297?–1307?
 ubesat
 Hartung, 1310–21
 Jakob, 1322–37
 Hermann II Osenbrügge (de Osenbrygge), 1338–62
 Konrad II, 1363–74
 Heinrich III, 1374–81
 ubesat
 Winrich von Kniprode, 1385–1419
 Caspar Schuwenflug, 1420–23
 Christian Kuband, 1423–32
 Johannes I Schutte, 1432–38
 Johannes II Creul (Kreuwel), 1439 de jure –57 (de facto fra 1449 i Wiek som yngre biskop) med
 Ludolf Grove, 1449–58 (de facto 1439, fra 1449 på Øsel og Dagø som ældre biskop)
 Jodokus Hoenstein, 1458–71
 Peter Wetberg, 1471–91
 Johannes III Orgas (Orgies), 1492–1515
 Johannes IV Kyvel (Kievel), 1515–27
 Georg von Tiesenhausen, 1528–30
 Reinhold von Buxhoevden, 1532–41, døde 1557
 Johannes V von Münchhausen, 1542–60
 Magnus af Øsel (tillige dansk prins og hertug af Holsten), 1560–72 (protestantisk biskop, døde 1583)

Estlands historie i middelalderen
Karlsruher Institut für Technologie

Karlsruher Institut für Technologie er en teknisk højskole i Karlsruhe og medlem af TU 9. Det er Tysklands ældste tekniske højskole. Der er 3.400 indskrevne studerende og 378 akademiske ansatte.

Historie 
Universität Karlsruhe blev grundlagt i 1826 af storhertug Ludvig 1. af Baden som et Polytechnikum; forbilledet var École polytechnique i Paris. I 1865 blev skolen af storhertug Frederik 1. af Baden ophøjet til teknisk højskole, deraf navnet Fridericiana, som skolen nogle gange kaldes. 

I 1888 beviste Heinrich Hertz eksistensen af elektromagnetiske bølger i et auditorium, som stadig eksisterer. I 1904 optog skolen som den første højskole i Tyskland en kvindelig student, som gennemførte en hel uddannelse.

I 1967 skiftede skolen navn til Universität Karlsruhe, men begrebet Technische Hochschule (TH) blev beholdt som tilføjelse til navnet. 

I 2009 fusionerede Universität Karlsruhe med Forschungszentrum Karlsruhe og fik derved sit nuværende navn.

Berømte studenter 
 Arkitekten Albert Speer.

Eksterne links 
 Karlsruher Institut für Technologies hjemmeside

Etableret i 1826
Institut fyr Technologie
Universiteter i Tyskland
Uddannelse i Baden-Württemberg
Bygninger, konstruktioner og anlæg i Baden-Württemberg
Tjeklisten

Tjeklisten var et radioprogram, med Andrew Jensen som vært, som blev sendt på DR P3 hver søndag kl. 12. Programmet var en hitliste over de 20 numre, som lytterne havde valgt til ugens liste, og blev første gang sendt den 15. januar 1994.

Den 28. marts 2010 blev den sidste udgave af Tjeklisten sendt, og programmet stoppede således efter 16 år.

Artister, der har fået flest stemmer 
Følgende liste indeholder de artister, der sammenlagt har fået flest stemmer siden hitlistens begyndelse i januar 1994 til december 2009.

 Nephew
 Madonna
 Robbie Williams
 D-A-D
 Backstreet Boys
 Thomas Helmig
 Kashmir
 Britney Spears
 Aqua
 Carpark North

Referencer

Eksterne henvisninger 
 – Årslister 1994-2009
 Tjeklisten – top 100 i 2008 
Radioprogrammer fra Danmarks Radio
Hitlister fra Danmark
Spejlsalen

Spejlsalen (fransk: Galerie des Glaces) er et stort rum i Versaillespaladset. Det regnes som en af slottets største attraktioner.

Beskrivelse 
Salen blev påbegyndt i 1678, da slottet blev officiel residens for Ludvig XIV, og  fuldført i 1684. Det findes mange referencer til den i Marie Antoinettes dagbøger.

Spejlsalen ligger i paladsets første etage. Den er 73 m lang, 10,5 m bred, og 12,3 m høj. Den indeholder 578 spejle. Ved siden af spejlsalen ligger Krigshallen (salon de la Guerre) på nordsiden og Fredssalen (salon de la Paix) på sydsiden. Spejlene var for sin tid meget store og blev lavet af Saint-Gobain i Paris-firma. 

Efter at Nijmegenaftalen var underskrevet i 1678, beordrede Ludvig XIV, som var på højden af sin magt, at loftet skulle bemales med vidnesbyrd om hans succeser. Arbejdet blev udført af Le Brun.

Politisk betydning 
Det var i spejlsalen, det tyske kejserdømme blev kundgjort den 18. januar 1871 efter sejren i Den fransk-preussiske krig. Det var også her  Versaillestraktaten blev underskrevet i 1919. Traktaten fastslog, at Tyskland havde ansvaret for første verdenskrig.

Frankrigs historie
Tysklands historie
Bygninger, konstruktioner og anlæg i Frankrig
Rum

ca:Palau de Versalles#Galeria dels Miralls
Erling Døssing

Erling Døssing (født 3. december 1949 i Roskilde) er en dansk læge, og er bosat i Silkeborg.

Læge for DBU 
Døssing var i flere år læge for Danmarks U/21-fodboldlandshold under DBU, hvor han blandt andet var med under EM Slutrunden i Danmark i 2011. Inden han blev læge for U/21-landsholdet var han med Danmarks kvindefodboldlandshold til EM i England.

Silkeborg IF 
Erling Døssing er læge for Silkeborg IFs Superligahold.

Eksterne kilder og henvisninger
silkeborgif.com 

Læger fra Danmark
Personer fra Roskilde
Slange (rør)

En slange er et hult bøjeligt rør til at føre væsker eller gasser igennem.

Specifikke anvendelser omfatter bl.a.:
 En haveslange anvendes typisk til at vande planter i en have eller græsplæne – eller til at føre vand til en sprinkler af samme grund.
 En brandslange anvendes af brandmænd til at føre vandet frem til en brand.
 Luftslanger anvendes ved dykning til at føre luft fra overfladen eller tryklufttanke.
 Gasslanger anvendes til at føre gasser såsom flaskegas, bygas eller ilt og acetylen frem til det forbrugende apparat. De findes til forskellige tryk.
 Bremseslanger overfører trykket gennem bremsevæsken til bremserne på et køretøj.

VVS
Rør
Den Nye By 09 - Sakin Live

Den Nye By 09 – Sakin Live er et live album fra The Dreams som blev udgivet d. 2. marts 2009. Udgivet af Black Pelican og produceret af Chief 1. Sakin Live indeholder alle 5 musikvideos, alle Backstage videos og live sange. Den Nye By 09 er samme sange fra "Den Nye By", bare med 3 nye sange "Snob", "Lorteliv" og "25 (Den Nye By prt.2)".

Spor 
 Det Fortabte Slæng
 Backstabber
 Ingen Kan Erstatte Dig
 Verden Vil Bedrages
 Lorteliv *
 Himlen Falder Helvede kalder
 22(Den Nye by)
 Alda
 La' Mig Være
 Snob *
 Glem & Start Igen
 The Rise And Fall Of Du & Jeg
 Efterspil
 25(Den Nye By prt.2) *
 Himlen Falder Helvede Kalder(Live)
 Glem & Start Igen(Live)
 Verden Vil Bedrages(Live)
 Ingen Kan Erstatte Dig(Live)
 Backstabber(Live)

Markering med * er nye sange

DVD: Sakin Live 
 Himlen Falder Helvede Kalder (Live Performance)
 Glem & Start Igen (Live Performance)
 Verden Vil Bedrages (Live Performance)
 Ingen Kan Erstatte Dig (Live Performance)
 Backstabber (Live Performance)
 Sa Sa Sa (Live Performance)

Musikvideoer 
 La' Mig Være
 Himlen Falder Helvede Kalder
 Backstabber
 25 (Den Nye By prt.2

 Backstage Access Videoer.

Referencer 

The Dreams-album
Livealbum fra 2009
Atapuerca

Atapuerca er en spansk by i provinsen Burgos i Castile-Leon. Byen, der ligger på Pilgrimsvejen til Santiago de Compostela er mest kendt for at have lagt navn til den karstiske region i Spanien. Her ligger flere større kalkstens-grotter hvor man har fundet  efterladenskaber fra de første mennesker i Europa, blandt andet fossiler og stenværktøj som kan dateres til mellem 780.000 og en million år siden.

Udgravninger flere steder i 1900-tallet har ført til fund af menneskelige levninger fra flere tidsperioder, fra  Homo erectus, Homo heidelbergensis, og den mere nyligt identifikerede art Homo antecessor til bronzealderen og det moderne menneske. Det mest kendte sted i Atapuerca er «Sima de los Huesos» (Bengruben). Denne ligger i bunden af en 13 meter dyb skakt som man kan nå frem til gennem grottesystemet i Cueva Mayor. Fossilerne her er mindst 350.000 år gamle,  som svarer til midten af den Pleistocene tid. Sima de los huesos indeholder mange rester af mennesker som repræseneterer omtrent 30 skeletter af Homo heidelbergensis, en direkte forløber for Neandertalere.

Arkælologer har foreslået at denne samling af ben repræsenterer en tradition for gravlægning af indbyggerne i grotten. På grund af manglen på mindre ben er der også fremsat  en konkurrerende teori om at benene er samlet i skakten af vand og vind.

Hulerne har siden år 2000 været på  på UNESCOs Verdensarvsliste.

Eksterne henvisninger 

American Museum of Natural History-Atapuerca
www.atapuerca.com

Spaniens historie
Vestervang Kirke (Viborg)

Vestervang Kirke blev bygget i 1970 og var den første kirke med tilhørsforhold til Folkekirken, som blev bygget i Viborg efter Reformationen. Den er sognekirke i Vestervang Sogn, som i 1970 blev udskilt fra Viborg Domsogn.

Kirkens ydre 
Kirken er tegnet af arkitekterne Poul Erik Jensen og Henning Klok, Viborg. Selve kirkebygningen er et enkelt hus præget af en høj tagkonstruktion. Tårnet er en fritstående kampanile. Kirken udgør sydfløjen i et bygningskompleks, som rummer mødelokaler samt kontorer for kirkens funktionærer. Vestervang Kirke gennemgik i 2007-8 en større renovering, hvorunder sidebygningerne blev udvidet, således at de nu sammen med kirken udgør en stor lukket firkant, som omslutter en gårdhave.

Kirkens indre 
Kirkens indre domineres af en stor og meget farverig abstrakt glasmosaik i østgavlen. Mosaikken er udført af Mogens Jørgensen. Alterbord, prædikestol og døbefont er tegnet af kirkens arkitekter og udført i bornholmsk granit. En stor del af kirkens udsmykning, herunder et kors med indfattede bjergkrystaller, som er ophængt over alterbordet, er udført af sølvsmedene Helga og Bent Exner. Orglet er fra 1978 og er fremstillet af orgelbyggerfirmaet Marcussen & Søn, Aabenraa. Det har to manualer og er på 18 stemmer. I kirkerummets "sideskib" findes et keramisk krucifiks fremstillet af keramikeren Gudrun Meedom Bæch. I koret findes desuden et mindre kors i træ, en foræring fra en sognebeboer, som har hjemført det fra Det hellige Land. I gårdhaven ses en stor granitskulptur (madonna?) lavet af billedhuggeren Jørgen Glud.

Galleri

Eksterne henvisninger 
 Vestervang Kirke hos KortTilKirken.dk

Kirker i Viborg
Kirker i Viborg Stift
Fremskridtspartiet (Island)

Fremskridtspartiet (islandsk: Framsóknarflokkurinn) er et politisk parti i Island med rødder i bondebevægelsen. Det tilhører den politiske midte og har deltaget i koalitionsregeringer både mod venstre og højre.
 
Partiet blev etableret i 1916, da Bændaflokkurinn (Bondepartiet) og Óháðir bændur (Uafhængige bønder) slog sig sammen. I mellemkrigstiden var det Islands største parti, delvis pga. valgsystemet der favoriserede landdistrikterne, og ledede de fleste regeringer. Efter grundlæggelsen af republikken Island i 1944 har urbaniseringen gjort, at Selvstændighedspartiet har overtaget den dominerende rolle, og en valgreform i 1959 svækkede Fremskridtspartiet yderligere. Partiets nøgleposition i midten af islandsk politik gør dog, at det stadig er med i de fleste regeringer og har haft statsministerposten flere gange, senest i valgperioden 2013-16.

I øjeblikket deltager Fremskridtspartiet i en bred koalition hen over midten med Venstrepartiet - De Grønne og Selvstændighedspartiet i hvilken partiets nuværende formand Sigurður Ingi Jóhannsson er trafik- og kommunalmister.

Partiprogram 
Framsoknarflokkurinn er et liberalt reformparti, der på grundlag af samarbejde og ligeret arbejder for varige reformer og løsninger på samfundets fælles anliggender. Partiet værner om Islands politiske, økonomiske og kulturelle selvstændighed, baseret på demokrati, parlamentarisme og retssikkerhed.
Partiet vil bidrage til, at alle samfundsborgere, der vil fremføre et argument i forbindelse med løsning af samfundsmæssige spørgsmål, vil få mulighed for at udtrykke sig, sige sin mening og forsøge at få andre til at indse dens rigtighed, før en beslutning bliver taget.
Framsoknarflokkurinn søger at videregive et samfund til den næste generation, som er bedre end det, den selv fik i arv, et bedre liv, flere muligheder og en rigere kultur, et samfund, hvor menneskelige værdier vurderes højere end pengeværdier og arbejde, og hvor viden og initiativ værdsættes højere end pengedyrkelse og finansiel virksomhed.

Partiledere 
 Ólafur Briem, 1916-1920
 Sveinn Ólafsson, 1920-1922
 Þorleifur Jónsson, 1922-1928
 Tryggvi Þórhallsson, 1928-1932
 Ásgeir Ásgeirsson, 1932-1933
 Sigurður Kristinsson, 1933-1934
 Jónas frá Hriflu, 1934-1944
 Hermann Jónasson, 1944-1962
 Eysteinn Jónsson, 1962-1968
 Ólafur Jóhannesson 1968-1979
 Steingrímur Hermannsson, 1979-1994
 Halldór Ásgrímsson, 1994-2006
 Jón Sigurðsson 2006-2007
 Guðni Ágústsson 2007-2008
 Valgerður Sverrisdóttir 2008-2009
 Sigmundur Davíð Gunnlaugsson 2009-2016
 Sigurður Ingi Jóhannsson 2016-

Valgresultater

Ekstern henvisning 
 Framsóknarflokkurinns hjemmesider, kilde 

Politiske partier i Island
Liberale partier
Angelcorpse

Angelcorpse var et amerikansk blackened death metal-band dannet efter opløsningen af Pete Helmkamps tidligere band, Order From Chaos. Bandet blev dannet i 1995, gik i opløsning i 1999, blev gendannet i 2006 og opløstes igen i 2009. Dets sangtekster omhandler generelt anti-kristendom og krigsførelse. Bandet har spillet på flere Nordamerika- og Europa-turneer sammen med bands som Immortal, Krisiun, Cianide og Watain. 7. april 2009 offentliggjorde medlemmerne opløsningen af bandet på grund af "musikalske forskelle".

Medlemmer 
 Pete Helmkamp – bas, vokal
 Gene Palubicki – guitar
 Terry "Warhead" – trommer

Tidligere medlemmer 
 Tony Laureano – trommer
 Bill Taylor – guitar
 John Longstreth – trommer
 J.R. Daniels – trommer

Diskografi

Studiealbum 
 1996: Hammer of Gods
 1998: Exterminate
 1999: The Inexorable
 2007: Of Lucifer and Lightning

Splitalbum 
 1999: Winds of Desecration (med Martire)

Opsamlingsalbum 
 2001: Iron, Blood and Blasphemy

Livealbum 
 2002: Death Dragons of the Apocalypse

Demoer 
 1995: Goats to Azazael

Singler 
 1997: "Nuclear Hell"
 1997: "Wolflust"

Fodnoter

Eksterne links 

 
 Officielle hjemmeside(gamle; se Hentet 28. oktober 2013.)

Metalgrupper fra USA
Dødsmetalgrupper
Black metal-grupper
Musikgrupper fra 1995
Borgerbevægelsen

Borgarahreyfingin (Borgerbevægelsen) var et politisk parti på Island. Partiet blev etableret i 2009 og havde sin oprindelse i flere græsrodsbevægelser, der ønskede omfattende ændringer i regeringen, særlig de grupperinger som demonstrerede udenfor Altinget i forbindelse med den islandske finanskrise 2008–2009. Partiet ønskede bl.a. ændringer i grundloven og valgloven for at sikre, at enkeltpersoner fik lettere ved at blive valgt ind i Altinget.

Partiet brugte sloganet Þjóðin á þing''' (folket på tinge) og havde tre hovedmålsætninger: 

 Fortiden – en neutral udredning af kollapsen i den islandske økonomi.
 Nutiden – krisehjælp for at hjælpe privatpersoner og selskaber.
 Fremtiden – demokratiske reformer og en ny grundlov.
 
Partiets første formand var Herbert Sveinbjörnsson.

Ved valget i april 2009 fik Borgarahreyfingin 4 ud af de 63 pladser i Altinget. Medlemmerne var: 
 Þráinn Bertelsson, filminstruktør
 Þór Saari
 Birgitta Jónsdóttir
 Margrét Tryggvadóttir, digter, redaktør og kunstner

Den 14. august 2009 forlod Þráinn Bertelsson partiet og blev løsgænger. Den 18. september 2009 forlod de øvrige tre medlemmer partiet og grundlagde en ny gruppering kaldet Bevægelsen (Hreyfingin). Borgarahreyfingin var dermed ikke længere repræsenteret i Altinget.

I 2012 indgik Borgerbevægelsen sammen med Bevægelsen og Det Liberale Parti i partiet Daggry (Dögun'') og opløstes dermed.

Birgitta Jónsdóttir gik ikke med i Daggry, men stiftede sammen med flere andre Piratpartiet.

Valgresultater

Ekstern henvisning 
 Officiell hjemmeside  (islandsk)

Tidligere politiske partier i Island
One of the Boys

One of the boys er et album fra 2008 af den amerikanske sanger Katy Perry.

Spor 

Album fra 2008
Katy Perry-album
Etat

Etat (fr. etat) kommer af det italienske stato (lat. status), som oprindelig betyder tilstand, deraf ordet status, men derefter gik over til at betyde dels 
 stand overhovedet (stænder),
 dels særlig statens tilstand og 
 endelig til at betyde i snævreste forstand statens forfatningsmæssige tilstand, og derigennem stat overhovedet. 

Det skyldes navnlig Machiavelli, at stato (état) kom til at betyde
stat, men inden det trængte almindeligt igennem i
denne betydning, kom ordet etat også til at spille en
rolle i flere af de andre betydninger. Således
hed de gamle franske generalstænder États-généraux,
og på samme måde tales der i Danmark i gammel
stil om civiletaten (den civile stand) i
modsætning til militæretaten, endvidere inden for den
sidste om landetaten og søetaten – jævnfør søetatens
kombinerede ret – om hofetaten, staldetaten, toldetaten eller om den juridiske og gejstlige stat.

Ligeledes betegnede i gammel fransk sprogbrug état
overslaget over statens finansielle status; dertil
svarer det svenske statsutskott (det udvalg, der
behandler finanserne). Endelig svarer den danske
titel etatsråd sprogligt til statsråd, og
geheimeetatsråd til geheimestatsråd.

Se også
 Raison d’état

Kilde 
 Opslag af professor K. Berlin i Salmonsen  (Salmonsens Konversationsleksikon, 2. udgave, bd. 7, s. 505)

Myndigheder
Liège-Bastogne-Liège 2009

Liège-Bastogne-Liège 2009 fandt sted den 26. april. Løbet køres i den belgiske region Vallonien. 

Løbet blev en stor triumf for Team Saxobanks Andy Schleck, der stak af fra et førerfelt og kom i mål over et minut før næste rytter.

Liège-Bastogne-Liège 

26-04-2009 

Cykelløb i 2009
2009
Kong Lear (tragedie)

Kong Lear er en tragedie skrevet af William Shakespeare. Det antages, at stykket er skrevet mellem 1603 og 1606. Det anses som et af Shakespeares centrale værker og er baseret på sagnet om Kong Lear af Britannien, en før-romersk, keltisk sagnkonge. 

Kong Lear har tre døtre: Goneril, Reagan og Cordelia. Kong Lear beslutter sig for at abdicere og dele sit rige i tre, en til hver af søstrene. Han beder dem hver især om at deklarere deres kærlighed til ham, så han kan dele riget efter hvor meget de hver især elsker ham. De to, Goneril og Reagan, råber op om, at deres kærlighed til ham ikke kunne være større end livet selv. Da han beder sin tredje datter om at deklarere sin kærlighed, siger hun blot, at hun ikke ønske at udtrykke noget der er løgn, hun elsker ham højt som en datter skal elske sin fader, hverken mere eller mindre end det. Det svar tilfredsstiller på ingen måde kongen, og han udviser Cordelia af England og deler hendes land mellem de to søstre. Efter Lears' besøg hos sine døtre afslører de, at de ikke bryder sig om ham og hans besøg. De begynder med deres ægtefæller en plan om at dræbe ham. Samtidigt med det foregår et andet plot om to sønner af en højtstående herre (en tidligere ven af kongen) hvoraf den ene er en uægte søn. Da hans status som uægte hverken giver ham social status eller magt, beslutter han sig for at skaffe sig af med sin broder; det ender med, at han også vil skaffe sig af med sin fader for at få hans status. Efter kongens to døtres store svigt, da de påstod at de elskede og derefter koldt afviste ham, dør Cordelia i Frankrig, hvor hun er gift med en fransk konge, og nu forstår han, at Cordelia er den eneste af dem, der har elsket ham.

Eksterne henvisninger 

Skuespil af William Shakespeare
Tragedier
Skuespil som er oversat til dansk
Middelalderen i populærkultur
FIR (Féderation Internationale des Résistants)

FIR (Féderation Internationale des Résistants) er en sammenslutning af tidligere modstandsfolk og frihedskæmpere.

Den 2. oktober 2008 blev en mindesten for jøder og kommunister afskibet fra Langelinie til KZ lejre i Tyskland under 2. verdenskrig afsløret for enden af Langeliniekajen.
Giveren er en anonym tidligere Theresienstadtfange.

Inskription:

Theresienstadt foreningen har sat denne sten
til minde om den 2.oktober 1943 hvor danske jøder
om bord på det tyske troppetransportskib
Wartheland blev deporteret til Swinemünde 
og derfra videre i kreaturvogne til koncentrationslejren 
Theresienstadt, hvor de var fanger i 18 måneder.
Med samme skib var også danske kommunister, 
som blev sendt til koncentrationslejren Stutthof.

Eksterne henvisninger 

 Mindesten afsløret 2. oktober 2008 for enden af Langeliniekajen. 
 FIR (Féderation Internationale des Résistants) 
 Fangers historier skal mindes.

2. verdenskrig
Cédric Carrasso

Cédric Carrasso (født 30. december 1981 i Avignon, Frankrig) er en fransk fodboldspiller, der spiller som målmand i Galatasaray i Tyrkiet. Han har tidligere spillet for Bordeaux, Toulouse, Olympique Marseille, samt på lejebasis for En Avant Guingamp og engelske Crystal Palace F.C.

Hans lillebror, Johann Carrasso er også målmand på eliteplan.

Landshold 
Carrasso har (pr. marts 2018) spillet én kamp for Frankrigs landshold, og har været udtaget som reservemålmand til VM i 2010 i Sydafrika.

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fodboldspillere fra Olympique Marseille
Fodboldspillere fra Crystal Palace F.C.
Fodboldspillere fra En Avant Guingamp
Fodboldspillere fra Toulouse FC
Fodboldspillere fra Girondins Bordeaux
Philippe Mexès

Philippe Mexès (født 30. marts 1982 i Toulouse, Frankrig) er en fransk tidligere fodboldspiller, der spillede som midterforsvarer. Han spillede gennem karrieren for Auxerre i hjemlandet, samt de italienske klubber Roma og Milan.

Med AJ Auxerre vandt Mexès i 2003 den franske pokalturnering Coupe de France, mens han i 2007 og 2008 vandt Coppa Italia med AS Roma.

Landshold 
Mexès spillede i sin tid som landsholdsspiller (2002-2012) 29 kampe for Frankrigs landshold, som han debuterede for den 16. oktober 2002 i et opgør mod Malta. Han blev efterfølgende udtaget til Confederations Cup i 2003, hvor franskmændene på hjemmebane vandt turneringen.

Titler 
Coupe de France
 2003 med AJ Auxerre

Coppa Italia
 2007 og 2008 med AS Roma

Confederations Cup
 2003 med Frankrig

Eksterne henvisninger 

Fodboldspillere fra Frankrig
Deltagere ved det europæiske mesterskab i fodbold 2012
Fodboldspillere fra AJ Auxerre
Fodboldspillere fra AS Roma
Fodboldspillere fra AC Milan